 Iyada oo ayna ammaan aheyn dadka ay barbaarisay dacwada salafiga ah ee soomaaliyeed waxay caan ku yihiin ilaalinta salaadda jamaacada, dad badan oo aan ka wada hadalnay hoos u dhaca ku yimaadda dacwadaasna waxaan u sheegay in sababta hoos u dhucu ayna inta badan aheyn wax la xidhiidha tadayunka iltisaamka dadka ku abtirsada dacwadan, maxaa yeelay sida la wada ogsoonyahay dadka dacwadaas ku dhex barbaaray meel kasta oo ay joogaanba sida badan salaadaha jamaaco ayey ku tukadaan, waxaadna arkeysaa iyaga oo dhulalka barafka leh u sii guuraya masaajidda salaadda subax ka hor, qofka sidaas joogteyn karana waa qof iimaankiisu noolyahay oo diin ahaan dhaqan, waxaase dhici karta in cilladdaha hoos u dhucu sababo kale noqdaan. 